**ZMLUVA č.4/2018/BTS/TPO**

o poskytovaní služieb v oblasti bezpečnosti a ochrany zdravia pri práci a ochrany pred požiarmi uzatvorená v zmysle § 269 ods. 2 Obchodného zákonníka v nadväznosti na § 262 Obchodného zákonníka a v súlade s platnou legislatívou v oblasti bezpečnosti a ochrany zdravia pri práci a o ochrane pred požiarmi v platnom znení

**Objednávateľ:** **Základná škola** **Strážnická 1, Skalica**

 so sídlom : Strážnická č. 1674/1, 909 01 Skalica, SR

 IČO : 378 384 91

 zastúpená štatutárom : Ing. Eva HANZALÍKOVÁ

**Dodávateľ:** **TECHNIK** **BOZP a PO s.r.o.**

 **bezpečnostný technik -** číslo osvedčenia : 10/2012

 **technik požiarnej ochrany -** číslo osvedčenia : 91/2016

 so sídlom: Sudoměřická č. 4, 909 01 Skalica

IČO: 46 773 312

 DIČ: 1076678823

**ČL. I**

**Predmet zmluvy**

Zabezpečenie plnenia povinnosti v oblasti požiarnej ochrany podľa § 4 a 5 v rozsahu §9, ods.(2) Zákona č.314/2001 Zb. a činností technika bezpečnosti a ochrany zdravia pri práci a vykonávanie vybratých školení na zaistenie BOZP v zmysle Zákona č.124/2006 Z.z. pre zmluvných klientov objednávateľa, ktorých zoznam je uvedený v prílohe č.1.

**ČL. II**

**Práva a povinnosti zmluvných strán**

1. **Dodávateľ**
2. Spolupracuje s objednávateľom pri:
	1. uvádzaní objektov, prevádzok, strojov, zariadení do prevádzky,
	2. tvorbe pravidiel BOZP a dokumentácie OPP a pri rozpracovaní bezpečnostných predpisov pre jednotlivé činnosti u objednávateľa.
3. Vykonáva oboznamovanie a informovanie zamestnancov:
	1. oboznamovanie, výchova a vzdelávanie a následné overovanie znalostí z predpisov na zaistenie BOZP a OPP vedúcich a ostatných zamestnancov objednávateľa,
	2. odborné prípravy zamestnancov zaradených do protipožiarnych hliadok.
4. Vykonáva úlohy v oblasti BOZP a OPP, pre ktoré je vyžadovaná osobitná odborná spôsobilosť v BOZP alebo OPP podľa príslušných právnych predpisov.
5. Vykonáva s oprávnenými osobami objednávateľa hodnotenie rizík a určovanie opatrení na ich elimináciu alebo minimalizáciu na základe informácií poskytnutých objednávateľom.
6. V súčinnosti s oprávnenými osobami objednávateľa vykonáva pravidelné kontroly stavu BOZP a preventívne protipožiarne prehliadky, kontroluje stav prevádzkových objektov, pracovného prostredia, strojov a zariadení, dodržiavanie ustanovených pracovných podmienok podľa ustanovení príslušných predpisov BOZP a OPP a podáva návrhy opatrení na odstránenie zistených nedostatkov.
7. Vypracúva, vedie a aktualizuje v súlade s právnymi predpismi určenú dokumentáciu o BOZP a OPP.
8. Predkladá oprávnenej osobe objednávateľa návrhy na zastavenie práce alebo činnosti technických zariadení, ak nezodpovedajú platným predpisom na zaistenie BOZP a OPP, alebo ak bezprostredne ohrozujú život alebo zdravie zamestnancov.
9. V súčinnosti s oprávnenými osobami objednávateľa vykonáva vyšetrovanie príčin a okolností pracovných úrazov, iných úrazov, chorôb z povolania a iných nebezpečných udalostí.
10. V súčinnosti s oprávnenými osobami objednávateľa vykonáva evidenciu a registráciu pracovných úrazov a chorôb z povolania a navrhuje opatrenia, aby sa zabránilo opakovaniu podobných udalostí. Analyzuje pracovnú úrazovosť a choroby z povolania.
11. Zastupuje objednávateľa pri pôsobení orgánov štátneho požiarneho dozoru a orgánov inšpekcie práce.
12. Kontroluje plnenie opatrení vydaných orgánmi inšpekcie práce, štátnym požiarnym dozorom a opatrení prijatých objednávateľom.
13. Oprávnenej osobe objednávateľa navrhuje uplatnenie sankčných opatrení voči zamestnancom objednávateľa, ktorí si neplnia povinnosti v oblasti BOZP a OPP.
14. Riadi po odbornej stránke činnosť protipožiarnych hliadok a iných zamestnancov poverených plnením úloh na úseku BOZP a OPP.
15. Posudzuje, prípadne zabezpečuje posudzovanie požiarneho nebezpečenstva v objektoch objednávateľa.
16. Poskytuje neobmedzené konzultácie a poradenstvo v oblasti BOZP a OPP prostredníctvom elektronickej pošty, telefónu alebo osobne (predmetom konzultácií je najmä táto problematika – riešenie pracovných úrazov, školení a odbornej spôsobilosti zamestnancov, zaistenie bezpečnosti zariadení a pracovných prostriedkov, poskytovanie osobných ochranných pracovných prostriedkov, riešenia vo vzťahu k iným podnikateľským subjektom, plnenie úloh pracovnej zdravotnej služby, kategorizácia pracovných činností a pod.).
17. Je oprávnený vstupovať do všetkých objektov objednávateľa v sprievode povereného zamestnanca objednávateľa.
18. Je oprávnený kontrolovať všetkých zamestnancov objednávateľa (znalosť predpisov BOZP a OPP, skúška alkoholu a pod.) a príslušnú dokumentáciu, v sprievode vedúceho zamestnanca alebo ním povereného zamestnanca.
19. Dodávateľ sa zaväzuje nezverejňovať a neposkytovať tretím osobám žiadne údaje o režimových opatreniach pri prevádzkovej činnosti objednávateľa, taktiež nezverejňovať a neposkytovať tretím osobám akékoľvek údaje súvisiace s predmetom činnosti objednávateľa v jednotlivých objektoch.
20. Dodávateľ sa zaväzuje dodržiavať a riadiť sa pokynmi zodpovedných osôb objednávateľa pri vstupe a pohybe po objektoch objednávateľa a dodržiavať všetky režimové opatrenia súvisiace so vstupom a pohybom v objektoch objednávateľa.
21. Dodávateľ sa zaväzuje poskytovať objednávateľovi služby v súlade s platnými právnymi predpismi vo vlastnom mene a na vlastnú zodpovednosť, spôsobom a za podmienok v tejto zmluve ďalej ustanovených.
22. Dodávateľ za súčinnosti objednávateľa zabezpečí, ak je to potrebné, objektívne meranie fyzikálnych a chemických faktorov pracovného prostredia v potrebnom rozsahu treťou osobou, a to na náklady objednávateľa, ktoré nie sú zahrnuté v odplate dohodnutej touto zmluvou.
23. **Objednávateľ**
24. Za účelom poskytovania služieb BOZP a OPP poskytuje v jednom vyhotovení pôvodnú dokumentáciu BOZP a OPP, všetky vnútropodnikové predpisy a organizačnú štruktúru organizácie, dodávateľsko – objednávateľské zmluvy a nájomné zmluvy, majúce súvislosť s problematikou BOZP a OPP.
25. Určí okruh zamestnancov objednávateľa poverených súčinnosťou s pracovníkmi dodávateľa.
26. Zabezpečí dodávateľovi a jeho povereným pracovníkom vstup do objektov a priestorov organizácie a poskytne všetku potrebnú súčinnosť v rozsahu potrebnom na vykonanie prác dohodnutých touto zmluvou.
27. Oznamuje zmeny v organizačnej štruktúre, aktuálny stav zamestnancov a iné podstatné skutočnosti ovplyvňujúce vykonávanie predmetných služieb.
28. Organizačne zabezpečí plynulý výkon prác uvedených pod písm. A, ods. 2 tohto článku zmluvy, a to najmä dostatočné technické vybavenie zamestnancov pre absolvovanie školení, prípadne zabezpečuje účasť zamestnancov na plánovaných školeniach.
29. Všetky materiály dokumentácie BOZP a OPP si môže objednávateľ a jeho zamestnanci kopírovať len pre vlastnú potrebu a nesmú ich poskytovať tretím osobám.

**ČL. III**

**Cena a platobné podmienky**

1. Zmluvné strany sa dohodli, v zmysle zákona č. 18/1996 Z. z. o cenách v platnom znení, na cene celkovo za dodanú službu v rozsahu špecifikovanom v čl. II bode A, vo výške **30,-€** slovom tridsať eur za mesiac.
2. V cene podľa ods. 1) tohto článku zmluvy nie sú zahrnuté:
	1. náklady na dodaný materiál pre zaistenie BOZP a OPP,
	2. náklady na dopravu,
	3. náklady na projektovú činnosť pri riešení protipožiarnej bezpečnosti stavieb,
	4. náklady na spracovanie prevádzkovej dokumentácie k strojom a zariadeniam,
	5. náklady na kontroly, odborné prehliadky a opravy pracovných prostriedkov a zariadení, vrátane prostriedkov a zariadení OPP,
	6. náklady na špecializované školenia pre získanie osobitnej odbornej spôsobilosti,
	7. ďalšie požiadavky Objednávateľa nad rámec podmienok dohodnutých touto zmluvou.
3. Dodávateľ nie je platiteľom DPH.
4. Dodávateľ vystaví a odošle Objednávateľovi po vykonaní predmetu zmluvy faktúru. Faktúra musí spĺňať náležitosti daňového dokladu.
5. Objednávateľ je povinný uhradiť faktúru v lehote splatnosti 14 dní odo dňa jej vystavenia.
6. Prípadná ďalšia odmena za službu naviac, resp. úhrada za zvýšené náklady (nárast objektov, prevádzok a pod.) vzniknuté na strane dodávateľa, alebo objednávateľa, budú dohodnuté osobitne, formou písomného dodatku k tejto zmluve.

**ČL. IV**

**Ďalšie dojednania**

1. V prípade ukončenia zmluvného vzťahu je dodávateľ povinný vrátiť všetky doklady, ktoré obdržal od objednávateľa pre plnenie zmluvnej činnosti.
2. Túto zmluvu je možné vypovedať oboma zmluvnými stranami bez udania dôvodu, pričom výpovedná doba je trojmesačná a začína plynúť prvý deň mesiaca nasledujúceho po doručení výpovede druhej zmluvnej strane.
3. Pri podstatnom alebo opätovnom porušení podmienok tejto zmluvy môže ktorákoľvek zo zmluvných strán od nej odstúpiť. Zmluvný vzťah v tom prípade končí dňom doručenia oznámenia o odstúpení od zmluvy. Za podstatné porušenie zmluvy, pre ktoré môže druhá zmluvná strana od zmluvy odstúpiť, sa považuje najmä omeškanie objednávateľa so zaplatením faktúry, porušenie záväzkov mlčanlivosti zmluvných strán, nesplnenie ďalších zmluvných povinností ani napriek dodatočnej lehote poskytnutej druhou zmluvnou stranou.
4. Táto zmluva je uzatvorená na dobu neurčitú.

**ČL. V**

**Záverečné ustanovenia**

1. Všetky prípadné spory, ktoré vzniknú z tejto zmluvy budú riešené predovšetkým vzájomnou dohodou. V prípade, ak nedôjde medzi zmluvnými stranami k dohode, bude na riešenie sporov príslušný súd.
2. Vzťahy neriešené touto zmluvou sa riadia príslušnými ustanoveniami Obchodného zákonníka.
3. Dohodnuté podmienky platia pre rozsah služieb dohodnutých ku dňu podpísania zmluvy. Zoznam objektov je uvedený v prílohe č. 1, ktorá tvorí neoddeliteľnú súčasť tejto zmluvy.
4. Ceny sa stanovujú na základe cenovej hladiny ku dňu podpísania tejto zmluvy. Zmenu ceny v dôsledku inflácie, na základe cenových indexov vyhlásených Štatistickým úradom SR, upravia zmluvné strany formou písomného dodatku k tejto zmluve, podpísaného oboma zmluvnými stranami.
5. Zmluvné strany môžu meniť obsah tejto zmluvy, prípadne prijímať dodatky k tejto zmluve len písomne po vzájomnej dohode.
6. Zmluvné strany vyhlasujú, že zmluvu si prečítali, súhlasia s jej obsahom a na znak súhlasu ju podpisujú.
7. Zmluva bola vyhotovená v 2 exemplároch, z ktorých 1 obdrží objednávateľ a 1 dodávateľ.
8. Táto zmluva nadobúda platnosť a účinnosť dňom jej podpísania obidvoma zmluvnými strana

V Skalici, dňa: 1.8.2018

|  |  |  |
| --- | --- | --- |
| ........................................................ |  | ........................................................ |
| podpis a odtlačok pečiatky objednávateľa |  | podpis a odtlačok pečiatky dodávateľa |

Príloha č. 1 k zmluve č.4/2018/BTS/TPO

**ZOZNAM OBJEKTOV**

|  |
| --- |
| **Objekt** |
| 1. PREVÁDZKA – Základná škola , Strážnická č. 1674/1, 909 01 Skalica
 |

V Skalici dňa: 1.8.2018

|  |  |  |
| --- | --- | --- |
| ........................................................ |  | ........................................................ |
| podpis a odtlačok pečiatky objednávateľa |  | podpis a odtlačok pečiatky dodávateľa |